Addad ilelli d waddad maruz
Isem aqvayli, deg tegti, ɣur-s sin n waddaden : addad ilelli d waddad amaruz. Amaruz yezmer ad yili d aḥerfi neɣ d ussid deg tmenna, maca deg tira yettili-d kan d aḥerfi. Deg umagrad-a ad nwali melmi yettili yisem deg waddad amaruz. Akken daɣen ara ad nwali d acu yettveddilen seg waddad ɣer wayeḍ deg talɣa n yisem.
Isem aqvayli, deg tegti, ɣur-s sin n waddaden : addad ilelli d waddad amaruz. Addad d talɣa i yezmer ad yesɛu yisem i lmend n wemḍiq-is deg tefyirt akked wawalen i s-d-yezzin. Addad ilelli d talɣa tamagnutt n yisem ur yurzan ara ɣer kra n wawal nniḍen deg ususru. Addad amaruz, netta, d talɣa n yisem yurzan ɣer wawal i yeḍfer deg ususru. Seg waddad ɣer wayeḍ, ayen yettveddilen d tiɣri tamezwarut n yisem. Ismawen akk ur nveddu ara s teɣri ur sɛin ara sin waddaden (fad, laẓ, atg), zgan d irmeskilen n waddad.
Isem yettili deg waddad amaruz ma yella :
- d asemmad imsegzi : iqqur umagraman
- yeḍfer tanzeɣt : yekkat s wuzzal
- yeḍfer isem neɣ amḍan : sin wudmawen
- yeḍfer tizelɣiwin « bu, at, mm, sut » : at wexxam
1. Addad amaruz n yisem amalay
Isem amaly, d asuf neɣ d asget, ma iveddu :
- s teɣri « u », tagi tettveddil s tmerna n « w » sdat-s
- s teɣri « a », tagi tettuɣal tikwal d « u », tikwal d « wa », tikwal nniḍen tɣelli, tettuɣal d « we»
- s teɣri « i », tikwal tagi tettveddil s tmerna n « y » sdat-s, tikwal tettɣimi akken tella, tikwal nniḍen tɣelli, tettuɣal d « ye»
Deg tmenna, ilugan n uveddel n talɣa n wawal deg waddad amaruz ttasen-d akk-a :
2. Addad amaruz n yisem unti
Isem unti, d asuf neɣ d asget, ma iveddu :
- s « tu », tiɣri ur ittveddil ara
- s « ta », tiɣri tikwal tɣelli (« t » neɣ« te») tikwal tettɣimi
- s « ti », tiɣri tikwal tɣelli (« t » neɣ« te») tikwal tettɣimi
Ilugan n uveddel n talɣa n wawal unti deg waddad amaruz ttasen-d akk-a :
3.Tinzaɣ n waddad amaruz
Ha-tent-id tenzaɣ n waddad amaruz :
- ɣer : iteddu ɣer wedrar
- ɣef : Yeɣli-d igenni ɣef tmurt
- deg :
- seg :
- d : tameṭṭut d warraw-is
- n : tilisa n wawal
- i : slan i wuccen
- s :
- ger :
- sdat :
- deffir : yeffer deffir tewwurt
- nnig :nnig wevrid
- ddaw :ddaw teslent
- am : am wergaz am tmeṭṭut
share buttons
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn nob_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hne_Deva